Document ID: 32010D0059

ΑΠΌΦΑΣΗ ΤΗΣ ΕΠΙΤΡΟΠΉΣ
της 1ης Φεβρουαρίου 2010
σχετικά με την εκκαθάριση των λογαριασμών ορισμένων οργανισμών πληρωμών στο Βέλγιο, τη Γερμανία, την Ισπανία, την Πορτογαλία και τη Σλοβακία όσον αφορά δαπάνες που χρηματοδοτήθηκαν από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) για το οικονομικό έτος 2008
[κοινοποιηθείσα υπό τον αριθμό Ε(2010) 426]
(Τα κείμενα στη γαλλική, γερμανική, ισπανική, ολλανδική, πορτογαλική και σλοβακική γλώσσα είναι τα μόνα αυθεντικά)
(2010/59/ΕΕ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη:
τη συνθήκη για τη λειτουργία της Ευρωπαϊκής Ένωσης,
τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (1), και ιδίως τα άρθρα 30 και 33,
Ύστερα από διαβουλεύσεις με την επιτροπή του ταμείου,
Εκτιμώντας τα ακόλουθα:
(1)
Με την απόφαση 2009/373/ΕΚ της Επιτροπής (2) έγινε η εκκαθάριση, όσον αφορά το οικονομικό έτος 2008, των λογαριασμών όλων των οργανισμών πληρωμών εκτός του βελγικού οργανισμού πληρωμών «ALV», των γερμανικών οργανισμών πληρωμών «Bayern», «Brandenburg», «Niedersachsen» και «Schleswig-Holstein», του ελληνικού οργανισμού πληρωμών «ΟΠΕΚΕΠΕ», του ισπανικού οργανισμού πληρωμών «Galicia», του γαλλικού οργανισμού πληρωμών «ODARC», του ιταλικού οργανισμού πληρωμών «ARBEA», του πορτογαλικού οργανισμού πληρωμών «IFAP» και του σλοβακικού οργανισμού πληρωμών «APA».
(2)
Μετά τη διαβίβαση νέων πληροφοριών και την πραγματοποίηση πρόσθετων ελέγχων, η Επιτροπή είναι τώρα σε θέση να λάβει απόφαση σχετικά με τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) σχετικά με την πληρότητα, την ακρίβεια και την ειλικρίνεια των λογαριασμών που υποβλήθηκαν από τον βελγικό οργανισμό πληρωμών «ALV», τους γερμανικούς οργανισμούς πληρωμών «Brandenburg», «Niedersachsen» και «Schleswig-Holstein», τον ισπανικό οργανισμό πληρωμών «Galicia», τον πορτογαλικό οργανισμό πληρωμών «IFAP» και τον σλοβακικό οργανισμό πληρωμών «APA».
(3)
Σύμφωνα με το άρθρο 30 παράγραφος 2 του κανονισμού (ΕΚ) αριθ. 1290/2005, η παρούσα απόφαση λαμβάνεται με την επιφύλαξη μεταγενέστερων αποφάσεων της Επιτροπής για τον αποκλεισμό από την κοινοτική χρηματοδότηση δαπανών που δεν πραγματοποιήθηκαν σύμφωνα με τους κοινοτικούς κανόνες,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι λογαριασμοί του βελγικού οργανισμού πληρωμών «ALV», των γερμανικών οργανισμών πληρωμών «Brandenburg», «Niedersachsen» και «Schleswig-Holstein», του ισπανικού οργανισμού πληρωμών «Galicia», του πορτογαλικού οργανισμού πληρωμών «IFAP» και του σλοβακικού οργανισμού πληρωμών «APA» όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) για το οικονομικό έτος 2008, εκκαθαρίζονται με την παρούσα απόφαση.
Στο παράρτημα παρατίθενται τα ποσά προς ανάκτηση ή προς καταβολή σε κάθε κράτος μέλος στο πλαίσιο κάθε προγράμματος αγροτικής ανάπτυξης σύμφωνα με την παρούσα απόφαση, συμπεριλαμβανομένων εκείνων που προκύπτουν από την εφαρμογή του άρθρου 33 παράγραφος 8 του κανονισμού (ΕΚ) αριθ. 1290/2005.
Άρθρο 2
Η παρούσα απόφαση απευθύνεται στο Βασίλειο του Βελγίου, στην Ομοσπονδιακή Δημοκρατία της Γερμανίας, στο Βασίλειο της Ισπανίας, στην Πορτογαλική Δημοκρατία και στη Δημοκρατία της Σλοβακίας.
Βρυξέλλες, 1 Φεβρουαρίου 2010.

Labels: 4
19
6
18
15